জাতীয় সংসদের গাইবান্ধা-১ আসনের আসন্ন উপনির্বাচনে প্রার্থী পরিচিতির জন্য গতকাল সুন্দরগঞ্জ উপজেলা সদরে আব্দুল মজিদ উচ্চ সরকারি বালক বিদ্যালয় মাঠে এক জনসভার আয়োজন করেছিল জাতীয় পার্টি। জাপা চেয়ারম্যানের আইনবিষয়ক উপদেষ্টা ও সুন্দরগঞ্জ উপজেলা জাতীয় পার্টির সভাপতি ব্যারিস্টার শামীম হায়দার পাটোয়ারী এতে সভাপতিত্ব করেন। জাতীয় পার্টির মহাসচিব এ বি এম রুহুল আমিন হাওলাদার, প্রেসিডিয়াম সদস্য জিয়া উদ্দীন আহমেদ বাবলু, স্থানীয় সরকার, পল্লী উন্নয়ন ও সমবায় প্রতিমন্ত্রী মসিউর রহমান রাঙ্গা, পার্টির ভাইস চেয়ারম্যান ও রংপুর সিটি করপোরেশনের নবনির্বাচিত মেয়র মোস্তাফিজার রহমান মোস্তাফা প্রমুখ বক্তব্য দেন।